CELEX: 62014CN0060
Language: hr
Date: 2014-02-06 00:00:00
Title: Predmet C-60/14: Tužba podnesena 6. veljače 2014. — Europska komisija protiv Helenske Republike

29.3.2014   
            
            
               HR
            
            
               Službeni list Europske unije
            
            
               C 93/21
            
         Tužba podnesena 6. veljače 2014. — Europska komisija protiv Helenske Republike
   (Predmet C-60/14)
   2014/C 93/34
   Jezik postupka: grčki
   
      Stranke
   
   
      Tužitelj: Europska komisija (zastupnici: B. Stromsky i I. Zervas)
   
      Tuženik: Helenska Republika
   
      Tužbeni zahtjev
   
   
               —
            
            
               Utvrditi da je Helenska Republika povrijedila obveze koje ima temeljem Ugovora o funkcioniranju Europske unije i članaka 2., 3. i 4. Odluke (1) Komisije od 24. svibnja 2011. time što u propisanom roku nije poduzela sve potrebne mjere radi povrata nezakonitih državnih potpora od kockarnica u Solunu, na planini Parnitha i na Krfu, te u svakom slučaju time što Komisiju nije u potpunosti obavijestila o točnom iznosu (glavnice i kamata) koji je potrebno povući od korisnika nezakonitih državnih potpora, niti o drugim mjerama koje je poduzela sukladno članku 4. Odluke;
            
         
               —
            
            
               naložiti Helenskoj Republici snošenje troškova.
            
         
      Tužbeni razlozi i glavni argumenti
   
   
               1.
            
            
               Helenska Republika bila je dužna povući nezakonite državne potpore do 25. rujna 2011.
            
         
               2.
            
            
               Helenska Republika bila je dužna do 25. srpnja 2011. obavijestiti Komisiju o mjerama koje će poduzeti radi povrata nezakonite državne potpore kao i o točnom iznosu koji treba biti povučen.
            
         
               3.
            
            
               Helenska Republika u propisanom roku nije postupila u skladu niti s jednom od navedenih obveza.
            
         
      (1)  Odluka Komisije od 24. svibnja 2011. o državnoj potpori C-16/10 koju je Grčka primijenila u korist nekih grčkih kockarnica (SL L 285, str. 25. do 45.) [neslužbeni prijevod]